**КМЕТЪТ НА ОБЩИНА РИЛА ПОДПИСА ДОГОВОР ЗА БЕЗВЪЗМЕЗДНА ФИНАНСОВА ПОМОЩ ЧРЕЗ ФОНД ЗА ЕВРОПЕЙСКО ПОДПОМАГАНЕ НА НАЙ-НУЖДАЕЩИТЕ СЕ ЛИЦА И ОПЕРАТИВНА ПРОГРАМА ЗА ХРАНИ И/ИЛИ ОСНОВНО МАТЕРИАЛНО ПОДПОМАГАНЕ**

На 19.10.2016г. се сключи договор на стойност 27 450,50лв. Периода на реализация на проекта е от 05.10.2016г. до 30.04.2017г. По процедура BG05FMOP001-3.002 Операция тип 3 „Осигуряване на топъл обяд - 2016“ се предвижда ежедневно 50 лица от община Рила да получават топла храна чрез предоставяне на социалната услуга „Обществена трапезария”.

Основните цели на проекта са:

* Намаляване на броя на живеещите в бедност лица от община Рила, чрез подпомагането им с храни, с оглед преодоляване на основно материално лишение.
* Допълване, надграждане и разширяване на обхвата на действащата национална програма за подпомагане на обществените трапезарии чрез стартиране на социалната услуга „Обществена трапезария” в община Рила.
* Подкрепа за създаване на нови трапезарии чрез осигуряване на средства за предоставяне на топла храна на нуждаещи се лица от община Рила.

Основните дейности, които ще се реализират в рамките на изпълнение на проекта са:

1. Определяне на целевите групи

2. Закупуване на хранителни продукти

3. Осигуряване на топъл обяд

4. Предоставяне на съпътстващи мерки

Целеви групи по проекта са:

* Основна целева група: самотно живеещи семейства получаващи минимални пенсии за осигурителен стаж и възраст, за инвалидност, наследствени пенсии и др.
* Допълнителна целева група: лица и семейства, подпомагани по Наредба № РД-07-5 от 2008 г. за условията и реда за отпускане на целеви помощи за отопление, за отоплителния сезон, предхождащ предоставянето на помощта; майки (осиновителки), които получават месечни помощи за отглеждане на дете до една година, по реда на чл. 8, ал. 1 от Закона за семейни помощи за деца (ЗСПД).